กำลังใจดี วิระชัย ทรงเมตตา กลับเข้าสำนักงานตำรวจแห่งชาติวันแรก
บิ๊กต้อย พล.ต.อ.วิระชัย ทรงเมตตา รอง ผบ.ตร.เดินทางเข้าสำนักงานตำรวจแห่งชาติ นั่งเก้าอี้เดิมดูแลงานด้านกฎหมาย หลังโดนเด้งฟ้าผ่า ไปประจำสำนักนายกฯ เจ้าตัวปัดตอบคุย บิ๊กแป๊ะแล้วหรือไม่เมื่อเวลา 08.00 น. วันที่ 24 ก.ค.2563 ที่สำนักงานตำรวจแห่งชาติ (ตร.) พล.ต.อ.วิระชัย ทรงเมตตา รอง ผบ.ตร.เดินทางเข้าสำนักงานตำรวจแห่งชาติ เพื่อร่วมในพิธีเฉลิมพระเกียรติ วันเฉลิมพระชนมพรรษา 68 พรรษา 28 ก.ค.2563 หลังได้รับคำสั่งจากนายกรัฐมนตรีให้กลับไปดำรงตำแหน่งเดิมเมื่อวันที่ 23 ก.ค.พร้อมเปิดเผยกับสื่อมวลชน ขณะกำลังจะขึ้นรถเพื่อไปเข้าร่วมพิธีทำบุญที่วัดโมรีว่า ได้กลับมาปฏิบัติหน้าที่ในตำแหน่งเดิม ดูแลงานด้านกฎหมาย ส่วนที่ได้มีโอกาสพูดคุยกับ พล.ต.อ.จักรทิพย์ ชัยจินดา ผบ.ตร.แล้วหรือไม่ พล.ต.อ.วิระชัย ไม่ได้ตอบสื่อมวลชนในประเด็นนี้ แต่ตอบกับสื่อมวลชนอีกประเด็นว่า ตนเองมีขวัญและกำลังใจดี พร้อมที่จะกลับมาทำหน้าที่ในตำแหน่งเดิมอย่างไรก็ตาม กรณีเรื่องการกลับมาปฏิบัติหน้าที่ดังกล่าว รวมถึงรายละเอียดผลการตั้งคณะกรรมการสอบสวนข้อเท็จจริง ผบ.ตร.ได้มอบหมายให้ พล.ต.ท.ปิยะ อุทาโย ในฐานะโฆษก ตร. และคณะ จะชี้แจงข้อเท็จจริงกับสื่อมวลชนอีกครั้ง
บิ๊กต้อย พล.ต.อ.วิระชัย ทรงเมตตา รอง ผบ.ตร.เดินทางเข้าสำนักงานตำรวจแห่งชาติ นั่งเก้าอี้เดิมดูแลงานด้านกฎหมาย หลังโดนเด้งฟ้าผ่า ไปประจำสำนักนายกฯ เจ้าตัวปัดตอบคุย บิ๊กแป๊ะ แล้วหรือไม่
วิระชัย ทรงเมตตา,พล.ต.อ.วิระชัย ทรงเมตตา,สำนักงานตำรวจแห่งชาติ,ตร.,รอง ผบ.ตร.,ข่าววันนี้,ข่าวล่าสุด,ข่าวทั่วไป